rejauldu/bengali-wikipedia huggingface dataset:
ভোর সাগর বন্দর নিয়ন্ত্রক বা ভোর সাগর পোর্ট লিমিটেড  হল পশ্চিমবঙ্গের সাগর দ্বীপের  প্রস্তাবিত সাগর বন্দর এর নিয়ন্ত্রক সংস্থা। এই সংস্থার সদর দপ্তর কলকাতায় অবস্থিত। এই সংস্থায় কেন্দ্র সরকারের নিয়ন্ত্রণাধীন কলকাতা বন্দর কর্তৃপক্ষ ৭৪ শতাংশ ও রাজ্য সরকারের ২৬ শতাংশ অংশীদারত্ব রয়েছে। এই সংস্থাটি ২০১৫ সালে গঠিত হয়।বর্তমানে সংস্থাটি সাগর বন্দর গঠনের জন্য গুরত্বপূর্ন ভূমিকা পালন করে চলেছে।  বন্দর প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের  অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে। বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে মুড়িগঙ্গা নদীর ওপর দিয়ে মুড়িগঙ্গা সেতু  আরও  ব্যারাকপুর ট্রাঙ্ক রোড তথ্যসূত্র  বিষয়শ্রেণী:ভারতীয় সংস্থা বিষয়শ্রেণী:ভারতের সরকারি সংস্থা
নিউ জলপাইগুড়ি জংশন রেলওয়ে স্টেশন বা এনজেপি (স্টেশন কোড: NJP) ভারতের পশ্চিমবঙ্গ রাজ্যের তৃতীয় বৃহত্তম রেলওয়ে স্টেশন, যা উত্তরবঙ্গের বৃহত্তম মহানগর শিলিগুড়িকে রেল পরিষেবা প্রদান করে। রেলওয়ে স্টেশন হিসাবে নিউ জলপাইগুড়ি জংশন নেপাল, সিকিম, ভুটান, বাংলাদেশ এবং উত্তর-পূর্বের সাতটি রাজ্যের (আসাম, অরুণাচল প্রদেশ, নাগাল্যান্ড, মণিপুর, মিজোরাম, ত্রিপুরা এবং মেঘালয়) প্রবেশপথ হিসাবে কাজ করে। রেলওয়ে স্টেশনটি উত্তর-পূর্ব সীমান্ত রেল অঞ্চলের সবচেয়ে ব্যস্ততম রেলওয়ে জংশন, যা উত্তর-পূর্ব রাজ্যগুলির জীবনরেখা হিসাবে কাজ করে। এনজেপি উত্তর-পূর্বের রাজ্যগুলিকে ভারতের মূলভূখণ্ডের সঙ্গে সংযোগ রক্ষা করে।  ইতিহাস ১৯৪৭ সালের বঙ্গভঙ্গের ফলে পশ্চিমবঙ্গের দক্ষিণের জেলাগুলির সাথে উত্তরবঙ্গ ও আসামের যোগাযোগের সংযোগ সম্পূর্ণভাবে বন্ধ হয়ে গিয়েছিল। এর আগে, সংযোগগুলি পূর্ব বাংলার অংশে ছিল, যা ১৯৪৭ সালের ১৪ আগস্ট থেকে পাকিস্তানের অংশ হয়ে ওঠে। উত্তরবঙ্গ, সিকিম, ভুটান ও আসামের প্রবেশদ্বার হিসাবে শিলিগুড়ি গুরুত্ব পেয়েছিল।  ১৯৪৯ সালের আশেপাশে বিভিন্ন মিটার-গেজ রেলপথ একত্রিত হয়ে পুরনো শিলিগুড়ি টাউনের উত্তরে শিলিগুড়ি জংশনের আবির্ভাব ঘটেছিল। এছাড়া ন্যারো-গেজ দার্জিলিং হিমালয়ান রেল শিলিগুড়ি টাউন থেকে শিলিগুড়ি জংশন হয়ে দার্জিলিং যেত। ১৯৫০ সালে সম্পূর্ণ হওয়া আসাম রেল লিঙ্ক প্রজেক্টের দ্বারা আসাম ও কিশানগঞ্জের মধ্যে মিটার-গেজ রেলপথ তৈরি হয়েছিল। রেলপথটি উত্তরবঙ্গের তিস্তা, তোর্ষা ও সংকোশ নদীর উপর দিয়ে যেত।  ১৯৬০-এর দশকের শুরুতে ভারতীয় রেল বিভিন্ন রেলপথকে মিটার গেজ থেকে ব্রড গেজে রূপান্তরিত করছিল এবং শিলিগুড়ি টিউনের দক্ষিণে নতুন ব্রড গেজ স্টেশন তৈরি করেছিল। যেহেতু স্টেশনটি জলপাইগুড়ি জেলায় অবস্থিত, তাই তার নাম নিউ জলপাইগুড়ি রাখা হয়েছিল। ১৯৬৪ সালে নিউ জলপাইগুড়ি ঐ এলাকার সবচেয়ে গুরত্বপূর্ণ রেলওয়ে স্টেশনে পরিণত হয়েছিল। দার্জিলিং হিমালয়ান রেলপথকে শিলিগুড়ি টাউন থেকে নিউ জলপাইগুড়িতে প্রসারিত করা হয়েছিল।  রেল পরিষেবা আন্তর্জাতিক ভারতের নিউ জলপাইগুড়ি ও বাংলাদেশের ঢাকা ক্যান্টনমেন্টের মধ্যে মিতালী এক্সপ্রেস নামক  আন্তর্জাতিক রেল পরিষেবা বর্তমান। এটি প্রতি সপ্তাহে ভারতের নিউ জলপাইগুড়ি ও বাংলাদেশের ঢাকা ক্যান্টনমেন্টের মধ্যে চলাচল করে।  গ্যালারি  তথ্যসূত্র  বহিঃসংযোগ       বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:জলপাইগুড়ি জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:১৯৬০-এ পশ্চিমবঙ্গে প্রতিষ্ঠিত বিষয়শ্রেণী:শিলিগুড়ির রেলওয়ে স্টেশন বিষয়শ্রেণী:১৯৬১-এ চালু রেলওয়ে স্টেশন বিষয়শ্রেণী:ভারতীয় রেলের এ১ শ্রেণির স্টেশন বিষয়শ্রেণী:শিলিগুড়ির পরিবহন
thumb|265px|সামন্তভদ্রের সাথে সামন্তভদ্রীর মিলনের চিত্রকর্ম সামন্তভদ্রী বজ্রযান বৌদ্ধ ঐতিহ্যের ডাকিনী ও নারী বুদ্ধ। তিনি সামন্তভদ্রের (কিছু তিব্বতি বৌদ্ধধর্মে মধ্যে আদিমবুদ্ধ) সহধর্মিণী ও নারী প্রতিরূপ। তিনি স্বয়ং আদিমাতা বুদ্ধ নামে পরিচিত। তিনি ত্রিকায় মতবাদের ধর্মকায় ডাকিনী দিক, বা বুদ্ধের তিনটি দেহ। তিনি বুদ্ধত্বের সেই দিকটির প্রতিনিধিত্ব করেন যার মধ্যে বিভ্রম এবং ধারণাগত চিন্তা কখনও উদ্ভূত হয়নি। ঐশ্বরিক নারীত্বের দিকগুলির হরফ বা স্রোত হিসাবে তাকে মহান মা বা প্রজ্ঞাপারমিতার দিক বিবেচনা করা হয়।  সামন্তভদ্রী হলেন এমন ব্যক্তিত্ব যাকে আদি তিব্বতি বৌদ্ধধর্মের র্ন্যিং-মা সম্প্রদায়ে উল্লেখ করা হয়েছে। শর্মা সম্প্রদায়ে সামন্তভদ্রীর প্রায় সমতুল্য চিত্র হলো বজ্রধাতু-ঈশ্বরী; তিনি গাঢ় নীল এবং তার স্ত্রী হলেন  বজ্রধর।   তথ্যসূত্র    উৎস   বিষয়শ্রেণী:বুদ্ধ
মঙ্গলবাড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷  ভূগোল মঙ্গলবাড়ি জনগণনা নগরটি জলপাইগুড়ি জেলার মেটেলি ব্লকের অন্তর্ভুক্ত৷ এটি কুর্তি নদীর তীরে অবস্থিত৷ শহরটি মেটেলি থানার অন্তর্গত এবং এটি ব্লকসদর৷  জনতত্ত্ব ২০১১ খ্রিষ্টাব্দের ভারতের জনগণনা অনুসারে মঙ্গলবাড়ি জনগণনা নগরের জনসংখ্যা ৫৯৩৪ জন, যার মধ্যে ২৯৭২ জন পুরুষ ও ২৯৬২ জন নারী৷ প্রতি হাজার পুরুষে ৯৯৭ জন নারী৷ ৬ বছর অনুর্দ্ধ ৬৬১ জন শিশু, যা সমগ্র জনসংখ্যার ১১.১৪ %৷ ৬ বছরোর্দ্ধ জনসংখ্যার ৭০.৩৬% অর্থাৎ ৩৭১০ জন সাক্ষর৷http://www.census2011.co.in/data/town/307021-mangalbari-west-bengal.html পুরুষ সাক্ষরতার হার ৭৭.৯৭ % এবং নারী সাক্ষরতার হার ৬২.৬৬ %৷  পরিবহন শহরটি ৭১৭ নং জাতীয় সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো চালসা রেলওয়ে স্টেশন৷  তথ্যসূত্র  বহিঃসংযোগ  বিষয়শ্রেণী:জলপাইগুড়ি জেলার শহর ও নগর
মাসাতো মোরিশিগে (, ; জন্ম: ২১ মে ১৯৮৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০০৭ সালে, মোরিশিগে জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত জাপানের বয়সভিত্তিক দলের হয়ে খেলার পর, তিনি ২০১৩ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৪২ ম্যাচে ২টি গোল করেছেন।  প্রারম্ভিক জীবন মাসাতো মোরিশিগে ১৯৮৭ সালের ২১শে মে তারিখে জাপানের আসাকিতা-কুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোরিশিগে জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।  ২০১৩ সালের ২১শে জুলাই তারিখে, ২৬ বছর ও ২ মাস বয়সে, ডান পায়ে ফুটবল খেলায় পারদর্শী মোরিশিগে চীনের বিরুদ্ধে অনুষ্ঠিত ২০১৩ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ৩–৩ গোলে ড্র করেছিল। জাপানের হয়ে অভিষেকের বছরে মোরিশিগে সর্বমোট ৬ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৩  ৬  ০ ২০১৪  ১১  ১ ২০১৫  ১২  ১ ২০১৬  ১০  ০ ২০১৭  ২  ০ ২০১৮  ১  ০ সর্বমোট  ৪২  ২  তথ্যসূত্র  বহিঃসংযোগ                   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:ফুটবল সেন্ট্রাল ডিফেন্ডার
কাকড়া পিঠা বা কাখরা পিঠে অনেক উৎসবে পরিবেশন করা হয়।   উপাদান  থাম্ব|ডান|kakara pitha   সুজি (গমের ময়দা)/ চালের গুড়ো– ৩০০ গ্ৰাম  চিনি/ গুড় -২৫০ গ্ৰাম  নারকেল – ১/২ একটি নারকেল (কাটা)  এলাচ – ৪ টি  ছানা-১০০ গ্ৰাম   ভোজ্য কর্পূর-এক চিমটি  কালো মরিচ- সামান্য এবং চূর্ণ  লবণ – স্বাদ অনুযায়ী  তেল (পরিশোধিত তেল)/ ঘি:পরিমাণ মতো- গভীর ভাজার জন্য।   আরো দেখুন, কাখরা পিঠে  কাখরা পিঠে:(আতপ চালের গুঁড়ো দিয়ে তৈরি)। ভারতের পশ্চিমবঙ্গের বাঁকুড়া জেলার সিমলাপাল এলাকার সবচেয়ে প্রিয় পিঠে 'কাখরা'। আতপ চালের গুঁড়ি ঢেঁকিতে কুটে তৈরী করা হয়। এখন ঢেঁকি লুপ্ত। তাই বাধ্য হয়ে মিক্সি বা মেশিনে তৈরি আতপ চালের গুড়ো যাকে বলা হয় গুড়ি ব্যবহার করা হচ্ছে। আতপ চালের গুড়িকে সেদ্ধ করা হয় জলে। এমন ভাবে জল দিতে হয় যাতে তৈরি হয় মণ্ড বা লেই। তারপর মেশানো হয় গুড় বা চিনি। এই মণ্ড লুচির মতো মেলা হয়। তারপর তেল বা ঘিতে ভাজা হয়। এভাবে তৈরি হয় সাধারণ কাখরা।  পুর দেওয়া কাখরা তৈরি করতে গেলে লুচির মতো মেলে একটির উপর ছানাপুর বা চাঁছিপুর ( আগে থেকে তৈরি করা) দিয়ে অন্য একটি কাখরা বিছিয়ে মুড়ে দেওয়া হয়। তারপর তা ঘি বা তেল দিয়ে ভাজা হয়। পিঠের রং লালচে-বাদামী হলে তাকে ঝাঝরা দিয়ে তোলা হয়। তারপর ঠাণ্ডা হলেই পরিবেশন করা চলে।  পুর দেওয়া কাখরা ২/৩ দিন এবং সাধারণ কাখরা ৪/৫ দিন রেখেও খাওয়া যায়।বই =শিলাবতী, স্মরণিকা | লেখক=তুষারকান্তি ষন্নিগ্রহী| প্রকাশক=দক্ষিণ বঙ্গ উৎকল ব্রাহ্মণ কল্যাণ সমিতি | বছর=২০১৯  | পৃ.৩৫   তথ্যসূত্র   বিষয়শ্রেণী:ওডিয়া রন্ধনপ্রণালী বিষয়শ্রেণী:ভারতীয় মিষ্টান্ন বিষয়শ্রেণী:গভীর ভাজা খাবার বিষয়শ্রেণী:নারকেল যুক্ত খাবার বিষয়শ্রেণী:ওড়িয়া রন্ধনশৈলী বিষয়শ্রেণী:ডুবোতেলে ভাজা খাবার বিষয়শ্রেণী:নারকেল ধারণকারী খাদ্য
উপাত্তগতভাবে অপ্রতুল আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকায় কোন একটি প্রজাতি বা উপপ্রজাতির একটি সংরক্ষণ অবস্থা। সেসব প্রজাতি ও উপপ্রজাতিকে উপাত্তগতভাবে অপ্রতুল শ্রেণীর অন্তর্ভুক্ত করা হয় যাদের বর্তমান অবস্থা বা বিলুপ্তির ঝুঁকি সম্পর্কে প্রাপ্ত তথ্যের ভিত্তিতে কোনরকম প্রত্যক্ষ বা পরোক্ষ অনুমান করা সম্ভব হয় না। এ ধরনের জীবদের শারীরতত্ত্ব, জীবনচক্র, স্বভাবচরিত্র ইত্যাদি সম্পর্কে প্রচুর তথ্য এবং বেশ ভাল গবেষণা করা থাকলেও তাদের প্রাচুর্য বা বিস্তৃতি সম্পর্কে কোন সঠিক তথ্য থাকে না। উপাত্তগতভাবে অপ্রতুল শ্রেণীটি প্রকৃতপক্ষে বিপদগ্রস্ততার কোন সূচক নয়। কোন জীবকে এই শ্রেণীতে অন্তর্ভুক্ত করা এটাই ইঙ্গিত করে যে ওই জীবটি সম্পর্কে আরও গবেষণার প্রয়োজন যাতে করে মূল তালিকায় সেটার অবস্থান নিশ্চিত করা সম্ভব হয়। থাম্ব|150px|উপাত্তগতভাবে অপ্রতুল শ্রেণীর প্রতীক উপাত্তগতভাবে অপ্রতুল শ্রেণীর জীবদের খুব সতর্কতার বাছাই করা হয়। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতে, তালিকায় কোন একটি জীবের সঠিক অবস্থান নির্ণয় করার জন্য বস্তুনিষ্ঠ ও নির্ভরযোগ্য তথ্য না থাকলে তাদের এই শ্রেণীতে ফেলা উচিত। পূর্বে কোন একটি প্রজাতিকে অন্য কোন শ্রেণীতে রাখা হয়েছে, কিন্তু বর্তমানে তাদের অবস্থার পরিবর্তন ঘটেছে; এমন প্রজাতিগুলো সম্পর্কে সঠিক সিদ্ধান্তে আসার পূর্বে তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়।Oldfield, S., Lusty, C. and MacKinven, A. 1998. The World List of Threatened Trees. World Conservation Press, Cambridge.   কয়েকটি উপাত্তগতভাবে অপ্রতুল শ্রেণীভুক্ত প্রজাতি    তথ্যসূত্র    বহিঃসংযোগ   আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকাভুক্ত প্রজাতিসমূহের তালিকা।  বিষয়শ্রেণী:উপাত্তগতভাবে অপ্রতুল প্রজাতি বিষয়শ্রেণী:সংরক্ষণের অবস্থা অনুযায়ী জীবকুল বিষয়শ্রেণী:আইইউসিএন লাল তালিকা বিষয়শ্রেণী:আইইউসিএন লাল তালিকার অপ্রতুল-তথ্য প্রজাতি
জীবন মৃত্যু হল একটি জনপ্রিয় বাংলা চলচ্চিত্র যা পরিচালনা করেন হীরেন নাগ ও বিশ্বনাথ রায়। এই চলচ্চিত্রটি ১৪ এপ্রিল ১৯৬৭ সালে বি.এম.ডি. মুভিজ প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, তরুণ কুমার, কমল মিত্র। ১৯৭০ সালে একই নামে হিন্দি রিমেক তৈরি হয় যার মুখ্য চরিত্রে অভিনয় করেন ধর্মেন্দ্র এবং রাখী।  কাহিনী ব্যাঙ্কের একজন সৎ কর্মচারী অশোক ব্যাঙ্কের টাকা আত্মসাতের মিথ্যা মামলায় ফেঁসে জেল খাটে। তার সাজা ভোগ করার পর, সে ফিরে আসে এবং সঠিক প্রতিশোধ নেওয়ার জন্য একজন শিখ ব্যবসায়ীর পরিচয় গ্ৰহণ করে।  শ্রেষ্ঠাংশে  উত্তম কুমার  সুপ্রিয়া দেবী  তরুণ কুমার  কমল মিত্র   বিমলেন্দু বন্দ্যোপাধ্যায়   মন্টু বন্দ্যোপাধ্যায়   সত্য বন্দ্যোপাধ্যায়  এন. বিশ্বনাথন  শিশির বটব্যাল  মিহির ভট্টাচার্য  শমিতা বিশ্বাস  সৌরিন চ্যাটার্জী  সুব্রতা চ্যাটার্জি  সুনির্মল চ্যাটার্জী  অরুণ চৌধুরী  পরিতোষ চৌধুরী   ধীরাজ দাস   মিন্টু দাশগুপ্ত  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৬৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র
উলুমুল কুরআন () মুহাম্মদ তাকি উসমানির উর্দু ভাষায় রচিত কুরআনের তাফসীর সম্পর্কিত একটি বই। এটি মূলত তিনি তার পিতার রচিত মাআরিফুল কুরআনের ভূমিকা স্বরূপ রচনা করেছিলেন। ভূমিকাটির কলেবর বৃদ্ধি পাওয়ায় তিনি এটি গ্রন্থাকারে প্রকাশ করেন। ১৯৭৬ সালে দারুল উলুম করাচি থেকে এটি প্রথম প্রকাশিত হয়। পৃষ্ঠা সংখ্যা পাঁচ শতাধিক। গ্রন্থটি দুইভাগে বিভক্ত। প্রথমভাগে কুরআন নিয়ে আলোচনা হয়েছে। এইভাগে ৮টি অধ্যায় রয়েছে। দ্বিতীয়ভাগে আলোচিত হয়েছে কুরআনের তাফসীর। এইভাগে আছে ৪ টি অধ্যায়। ২০০৭ সালে "An Approach to the Quranic Sciences" নামে গ্রন্থটির ইংরেজি অনুবাদ হয়েছে। অনুবাদক মুহাম্মদ সালেহ সিদ্দিকী।   বর্ণনা  এই গ্রন্থে লেখক ওহির অর্থ, অবতরণের তারিখ, বিভিন্ন কেরাত, নাসেখ, মানসুখ, রাসুল সাল্লাল্লাহু আলাইহি ওয়াসাল্লামের যুগ থেকে বর্তমান পর্যন্ত সংরক্ষণ ইত্যাদি কুরআনের সাথে সংশ্লিষ্ট বিভিন্ন বিষয় আলোচনা করেন। কুরআন সংরক্ষণের বিষয়ে উত্থাপিত বিভিন্ন প্রশ্নের উত্তর প্রদান করেছেন। এই গ্রন্থে কুরআনের তাফসীর সংক্রান্ত মৌলিক কিছু নীতিমালা নির্ভরযোগ্য ও অনির্ভরযোগ্য কিছু তাফসীরগ্রন্থ সম্পর্কে আলোচনা রয়েছে। ইসলামের প্রথম শতাব্দীর শ্রেষ্ঠ মুফাসসির ও তাফসীরের ক্ষেত্রে তাদের অবদানও উল্লেখ করেছেন। সেই সাথে তাফসীরের ক্ষেত্রে কারা অগ্রহণযোগ্য তাদের আলোচনাও করেছেন। সর্বশেষে তিনি প্রথম শতাব্দীর পরবর্তী কিছু তাফসীর গ্রন্থের বৈশিষ্ট্য সম্পর্কে সংক্ষিপ্ত পর্যালোচনা করেন।   মূল্যায়ন  মুহাম্মদ ইউসুফ বিন্নুরী বলেন,   তার পিতা মুহাম্মদ শফি উসমানি বলেন,    আরও দেখুন   মুহাম্মদ তাকি উসমানির গ্রন্থপঞ্জি   তথ্যসূত্র   উদ্ধৃতি    গ্রন্থপঞ্জি       বহিঃসংযোগ   উলুমুল কুরআন–এর উর্দু সংস্করণ  উলুমুল কুরআন–এর ইংরেজি সংস্করণ  বিষয়শ্রেণী:ইসলাম বিষয়ক বই বিষয়শ্রেণী:ইসলামি সাহিত্য বিষয়শ্রেণী:আরবি ভাষার বই বিষয়শ্রেণী:দেওবন্দি সাহিত্য বিষয়শ্রেণী:তাকি উসমানির বই বিষয়শ্রেণী:সুন্নি সাহিত্য বিষয়শ্রেণী:হাদিস বিষয়শ্রেণী:কুরআনের ব্যাখ্যা বিষয়শ্রেণী:১৯৭৬-এর বই
বিজয় কুমার নাগ  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের এবং অগ্নিযুগের একজন বাঙালি বিপ্লবী ছিলেন। বিজয় ছিলেন শ্রী অরবিন্দের শিষ্য। আলিপুর বোমা মামলায় ১৯০৮ সালের ২ মে ৩২, মুরারিপুকার রোড, মানিকতলা গার্ডেন থেকে গ্রেফতার করা হয়। দায়রা আদালতে তিনি বেকসুর খালাস পান।  কলম্বোতে পালানোর চেষ্টা এস এস ডুপ্লে নামে একটি জাহাজ ১৯১০ সালের ৪ এপ্রিল বিকেল ৪টায় পন্ডিচেরিতে পৌঁছেছিল। পন্ডিচেরিতে শ্রী অরবিন্দের সাথে একসাথে বিজয় কুমার নাগ এসেছিলেন। তাদের কাছে জ্যোতিন্দ্রনাথ মিত্র ও বঙ্কিমচন্দ্র বসাক নামে ছদ্মবেশে কলম্বোর টিকিট ছিল। শ্রী অরবিন্দ বিজয়কুমারের সঙ্গে নেমে সোজা ঘোড়ার গাড়িতে চেপে চেট্টি স্ট্রীটের কমৌটি (কম্টি) চেট্টি স্ট্রিটের দিকে রওনা দিলেন।  সুতরাং বিজয়কুমার সেই চারজনের (নলিনী, মণি, সৌরিন বসু) মধ্যে ছিলেন যারা ১৯১০ সালে পন্ডিচেরিতে শ্রী অরবিন্দের সাথে তাঁর পরিবারের সদস্য হিসাবে ছিলেন। এই পাঁচজনই ১৯১০ সালের এপ্রিল থেকে ১৯১০ সালের অক্টোবর পর্যন্ত সহানুভূতিশীল ব্যবসায়ী শঙ্কর চেট্টির বাড়িতে ছিলেন। ছোট্ট পরিসরে থাকতেন। কিছু টাকা বরোদা ও মাদ্রাজ (ক্যাজুয়াল) থেকে বন্ধুদের পাঠানো হয়েছিল। শ্রী অরবিন্দ তাদের তাঁর ছাত্র (সাধক) হিসাবে গ্রহণ করেননি তবে তাদের গ্রীক, ল্যাটিন এবং ফরাসি শিখিয়েছিলেন।https://sri-aurobindo.co.in/images/other/item_00923_e.htm পরবর্তী জীবন ১৯১৪ খ্রিষ্টাব্দের ২২ অক্টোবর বিজয়কুমার আর্যদের প্রচারক হিসেবে অভিনয়ের উদ্দেশ্য নিয়ে পন্ডিচেরি ছেড়ে কলকাতার উদ্দেশ্যে রওনা হন। ভারত প্রতিরক্ষা আইনে মাদ্রাজ প্রিসিড্যান্সের ভিল্লুপুরমে তাকে গ্রেপ্তার করে জেলে রাখা হয়েছিল। মাদ্রাজ সরকারের অনুরোধে বাংলা সরকার বিজয় কুমারের হেফাজত গ্রহণ করে এবং যুদ্ধের শেষ পর্যন্ত তাঁকে ঢাকা কেন্দ্রীয় কারাগারে অন্তরীণ রাখে। মুক্তি পাওয়ার পরপরই তিনি পন্ডিচেরিতে ফিরে আসেন।  বিজয় ১৯৩৫ সালের ফেব্রুয়ারি মাসে খুলনায় মৃত্যুবরণ করেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮২,৪৮৩,  তথ্যসূত্র  বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
আবু আল-আব্বাস আহমদ ইবনে মুহাম্মদ আত-তিজানী বা আহমদ তিজানী (, ১৭৩৫ – ১৮১৫) ছিলেন একজন আলজেরীয় শরীফ যিনি তিজানিয়া নামক সুফি তরীকাহর প্রতিষ্ঠাতা ছিলেন।   জীবনী  আহমদ তিজানীর জন্ম ১৭৩৫ খ্রিস্টাব্দে আলজেরিয়ার আইন মাহদি অঞ্চলে হয়। তিনি ইসলামি জ্ঞান ও আধ্যাত্মিক সাধনায় বিশেষভাবে অগ্রসর হন এবং পরবর্তীতে তিজানিয়া তরীকা প্রতিষ্ঠা করেন যা পশ্চিম আফ্রিকা সহ বহু অঞ্চলে ছড়িয়ে পড়ে।  তার মৃত্যু ১৮১৫ সালে মরক্কোর ফেজ শহরে হয়।   সুফি তরীকা  তাঁর প্রতিষ্ঠিত তিজানিয়া তরীকা হলো এক বিশেষ সুফি আদর্শ ও সাধনার পথ যা মূলত আত্মশুদ্ধি, মহানবী মুহাম্মদ (সা.)-এর প্রেম, ও আল্লাহর ধ্যানে মনোযোগী হতে আহ্বান জানায়।   গুরুত্ব  আহমদ তিজানীকে শুধুমাত্র একজন সুফি সাধক হিসেবে নয়, বরং একজন সংস্কারক এবং ইসলামের এক গুরুত্বপূর্ণ আধ্যাত্মিক ধারার প্রতিষ্ঠাতা হিসেবে গণ্য করা হয়।   সূত্র  বিভাগ:সুফি সাধক বিভাগ:১৭৩৫-এ জন্মগ্রহণকারী বিভাগ:১৮১৫-এ মৃত্যু বিভাগ:আলজেরিয়ার ধর্মীয় নেতা বিভাগ:তিজানিয়া তরীকার সুফি
একডিসোজোয়া (Ecdysozoa) হলো প্রোটোস্টোম প্রাণীদের একটি সুপারফাইলাম বা অতিলিংগ, যেখানে অন্তর্ভুক্ত রয়েছে আর্থ্রোপোডা, নেমাটোডা, টারডিগ্রাডা সহ আরও কয়েকটি ছোট প্রাণীবর্গ। এই গোষ্ঠীর সদস্যদের প্রধান বৈশিষ্ট্য হলো বাইরের আবরণ বা কিউটিকল নির্দিষ্ট সময় পর পর গলিয়ে ফেলা বা মোল্টিং (ecdysis) করে।   ইতিহাস  একডিসোজোয়া ধারণাটি সর্বপ্রথম ১৯৯২ সালে Eernisse ও সহকর্মীরা প্রস্তাব করেন, যা ১৪১টি আকারগত বৈশিষ্ট্যের ফাইলোজেনেটিক বিশ্লেষণ এবং ভ্রূণ পর্যায়ের গঠন বিশ্লেষণের উপর ভিত্তি করে তৈরি হয়েছিল।  পরবর্তীতে ১৯৯৭ সালে Aguinaldo et al. ১৮এস রাইবোসোমাল আরএনএ ভিত্তিক বিশ্লেষণের মাধ্যমে একডিসোজোয়া নামটি আনুষ্ঠানিকভাবে প্রস্তাব করেন।  ২০০৮ সালে Dunn et al.-এর গবেষণায় একডিসোজোয়ার মনোফাইলি (একক উত্পত্তি) শক্তিশালীভাবে সমর্থিত হয়।   শ্রেণিবিন্যাস  একডিসোজোয়া অন্তর্ভুক্ত করে নিম্নলিখিত প্রাণী বিভাজনগুলো:   আর্থ্রোপোডা — কীটপতঙ্গ, কাঁকড়া, মাকড়সা প্রভৃতি    নেমাটোডা — গোলকৃমি, অনেক প্রজাতি পরজীবী    টারডিগ্রাডা — জল-ভিত্তিক মাইক্রোপ্রাণী, চরম পরিবেশেও টিকে থাকতে সক্ষম    অনিকোফোরা — ভেলভেট কৃমি, আর্থ্রোপোডা ও অ্যানেলিডের মধ্যবর্তী বৈশিষ্ট্যযুক্ত    প্রিয়াপুলিডা, লরিসিফেরা, কিনোরিনকা — ক্ষুদ্র সামুদ্রিক প্রাণী   প্রধান বৈশিষ্ট্য  একডিসোজোয়া গোষ্ঠীর প্রাণীগুলোর কিছু সাধারণ বৈশিষ্ট্য হলো:   বাইরের আবরণ বা কিউটিকল নির্দিষ্ট সময় পর পর গলিয়ে ফেলা (মোল্টিং)    একডিসিস প্রক্রিয়া একডিসোন হরমোন দ্বারা নিয়ন্ত্রিত    অভ্যন্তরীণ নিষেক    দ্বিপার্শ্বীয় (bilateral symmetry)    এপিডার্মিসে কোষ বিভাজন ছাড়াই দেহের আয়তন বৃদ্ধি (cell growth without mitosis)   বিবর্তন ও বিতর্ক  একডিসোজোয়ার শ্রেণিবিন্যাস প্রথম দিকে বিতর্কিত ছিল। অনেক জীববিজ্ঞানী ঐতিহ্যবাহী আকারবিদ্যা-ভিত্তিক শ্রেণিবিন্যাস ব্যবস্থার পক্ষপাতী ছিলেন এবং আণবিক ডেটার ব্যাখ্যা নিয়ে সন্দেহ প্রকাশ করেছিলেন। তবে আধুনিক জিনগত ও ফসিলভিত্তিক গবেষণা দ্বারা এই শ্রেণিবিন্যাস এখন ব্যাপকভাবে সমর্থিত।   আরও দেখুন   প্রোটোস্টোম  আর্থ্রোপোডা  নেমাটোডা  মোল্টিং  জীববৈচিত্র্য   উৎস    বহিঃসংযোগ   ইংরেজি উইকিপিডিয়ায় Ecdysozoa  Tree of Life: Ecdysozoa  Nature: The Ediacaran origin of ecdysozoa (২০২২)
ডান|থাম্ব|267x267পিক্সেল|সুইডেনের বিজার্কিতে হাউস্টব্লটের জন্য হীথেন বেদি। বৃহত্তর কাঠের মূর্তি দেবতা ফ্রেয়ের প্রতিনিধিত্ব করে আধুনিক পৌত্তলিকতা হচ্ছে একটি ধর্মীয় আন্দোলন যা প্রাক-আধুনিক ইউরোপের বিভিন্ন ঐতিহাসিক পৌত্তলিক বিশ্বাস দ্বারা প্রভাবিত অথবা অনুপ্রাণিত। এটি সমসাময়িক পৌত্তলিকতা এবং নব্য পৌত্তলিকতা হিসেবেও পরিচিত। যদিও অনেক সাদৃশ্য দেখা যায়, তবুও আধুনিক পৌত্তলিক ধর্মীয় আন্দোলনগুলো অনেকটা বিচ্যুত এবং তারা পূর্বের বা বর্তমান কোন বিশ্বাস, রীতি অথবা গ্রন্থকে পুরোপুরি অনুসরণ করে না। এই অদ্ভুত বিষয় নিয়ে একাডেমিক গবেষণা করা হলে অধিকাংশ ক্ষেত্রে অনেকে বিষয়টিকে বিভিন্ন ধর্মের সমন্বিত আন্দোলন হিসেবে উপস্থাপন করেছে, যেখানে কিছু সংখ্যক বরঞ্চ এটিকে একটি স্বতন্ত্র ধর্ম আন্দোলন বলেছেন যার মধ্যে অনেকগুলো পৌত্তলিক ধর্ম একত্রে স্থান পেয়েছে। নব্য পৌত্তলিক হিসেবে বিবেচিত অনেকেই নিজেকে পৌত্তলিক বলে দাবি করেন না।   আরও দেখুন    কেমেত ধর্ম   তথ্যসূত্র   বিষয়শ্রেণী:নব্যপৌত্তলিকতা
বাংলাদেশী সাইক্লিস্টস (বিডিসাইক্লিস্টস ) একটি বাংলাদেশী সাইক্লিং সংগঠন। মোজাম্মেল হক এবং তার বন্ধুরা ২০১১ সালের মে মাসে সংগঠনটি প্রতিষ্ঠা করেন।BDCyclists. Available from http://bdcyclists.com. Retrieved September 5, 2013. এটি বর্তমানে বাংলাদেশের অন্যতম একটি সাইক্লিং কমিউনিটি।   মূলমন্ত্র  বিডিসাইক্লিস্টস-এর প্রধান উদ্দেশ্য হল সাইক্লিংকে জনপ্রিয় করা, বিশেষ করে ঢাকা শহরে সাইক্লিংকে যাতায়াতের একটি মাধ্যম হিসেবে জনপ্রিয় করা যাতে এখানে দূষন এবং যানজট রোধ পায়। এই সংগঠনটির মটো হচ্ছে-আনন্দ, বিনোদন এবং সুস্বাস্থের জন্য সাইক্লিং করা। সাইকেলে মাধ্যমে যানজট নিরসন করা সম্ভব এ এটি একটি কার্যকর উপায় হতে পারে বলে সংগঠনরে সদস্যরা মনে করেন। বিডিসাইক্লিস্টস তাদের সকল রাইডে সেফটি গিয়ারস যেমন হেলমেট ব্যবহার করা বাধ্যতামূলক করার মাধ্যমে, সেফ সাইক্লিং প্রমোট করে থাকে।BDCyclists. Available from http://bdcyclists.com/news/ . Retrieved 5 September 2013.   কার্যকলাপ  এই সংগঠনটি প্রতিসপ্তাহে বাইক ফ্রাইডে, বিডিসি নাইটরাইডার্স, জসিলা স্যাটার্ডে নামে বিভিন্ন প্রমোদ আয়োজন করে থাকে।Tunza Eco Generation. Available from http://www.eco-generation.org/ambassadorReportView.jsp?viewID=3666. Retrieved 20 September 2013. প্রায় ২৫০ জন সাইক্লিস্ট বাইক ফ্রাইডে ভ্রমণে অংশগ্রহণ করে থাকে। এই গ্রুপটি ক্রিটিকাল ম্যাস ইভেন্টিও আয়োজন করে। ক্রিটিকাল ম্যাস একটি সাইক্লিং ইভেন্ট যেটি প্রতি মাসে পৃথিবীর ৩০০টি শহরে আয়োজন করা হয়। সাপ্তাহিক সাইক্লিং কর্মসূচিগুলো ছাড়াও সংগঠনটি জাতীয় দিবসগুলো যেমন স্বাধীনতা দিবস, পহেলা বৈশাখ এবং বিজয় দিবসে সাইকেল রাইডের আয়োজন করে থাকে। এছাড়াও নিয়মিত বিভিন্ন সাংগঠনিক ও সামাজিক কার্যক্রম রয়েছে সংগঠনটির যেমন 64 Good Acts অথবা ঈদ মোবারক রাইড, যেখানে গ্রুপটির সদস্যরা সমাজের গরিব মানুষ বিশেষ করে গরিব শিশুদের মাঝে উপঢৌকন বিতরণ করে থাকে।   গণমাধ্যম  বিডিসাইক্লিস্টসের বিভিন্ন কার্যক্রমের খবর বাংলাদেশের এবং বিদেশের গণমাধ্যমে প্রচার করা হয়েছে। বিবিসি এবং আল জাজিরা-ও বিডিসাইক্লিস্টসকে নিয়ে প্রতিবেদন করেছে। নিবন্ধক সাদ হামাদি ‘দি গার্ডিয়ান’ এর বাইক ব্লগে এই গ্রুপটির কার্যকলাপ নিয়ে একটি নিবন্ধ রচনা করেন। এছাড়াও বিডিসাইক্লিস্টসদের নিয়ে ‘সাইকেলওয়ালের স্বপ্ন’ নামক একটি নাটক নির্মিত হয়েছে, যেটি দেশের অনেকগুলো বেসরকারি টিভি চ্যানেলে প্রচারিত হয়েছে।Youtube. Available from http://www.youtube.com/watch?v=gyVO_by9pqc. Retrieved 20 September 2013.   তথ্যসূত্র   বিষয়শ্রেণী:বাংলাদেশে সাইক্লিং বিষয়শ্রেণী:২০১১-এ বাংলাদেশে প্রতিষ্ঠিত
গণগ্রন্থাগার অধিদপ্তর বাংলাদেশ সরকারের সংস্কৃতি বিষয়ক মন্ত্রণালয়ের সংযুক্ত একটি বিভাগ। এটি বাংলাদেশের সরকারি মালিকানাধীন পাবলিক লাইব্রেরিগুলির জন্য দায়িত্বপ্রাপ্ত প্রতিষ্ঠান। এর সদরদপ্তর বাংলাদেশের ঢাকায় অবস্থিত। বেগম জাহানারা পারভীন বর্তমানে এর মহাপরিচালকের দায়িত্ব পালন করছেন।   ইতিহাস  ১৯৫৮ সালের ২২ মার্চ ১০,০৪০টি বই নিয়ে ঢাকা বিশ্ববিদ্যালয় এলাকায় গণগ্রন্থাগারের কার্যক্রম শুরু করে। ১৯৭৭ সালে গ্রন্থাগারটিকে শাহবাগের বর্তমান অবস্থানের নবনির্মিত ভবনে নিয়ে আসা হয় এবং ১৯৭৮ সালের ৬ জানুয়ারি নতুন ভবনে উদ্বোধন করা হয়। ১৯৮৩ সালে সরকারি গন্থগারসমূহ ও বিলুপ্ত বাংলাদেশ পরিষদের অধীনে জেলা ও মহকুয়ার থাকা গ্রন্থগারসমূহকে নিয়ে গণগ্রন্থাগার অধিদপ্তর গঠনের সুপারিশ করা হলে ৯ নভেম্বর তৎকালীন সামরিক আইন প্রশাসক তা অনুমোদন দেয় এবং গণগ্রন্থাগার অধিদপ্তর প্রতিষ্ঠা পায়।  তথ্যসূত্র  বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের গ্রন্থাগার
থাম্ব|250px|একটি আইসল্যান্ডীয় ঘূর্ণিঝড়, ২০০৩ সালের ৪ঠা সেপ্টেম্বরে তোলা ছবি আইসল্যান্ডীয় নিম্নচাপ () আইসল্যান্ড ও দক্ষিণ গ্রীনল্যান্ডের মধ্যবর্তী অঞ্চলে অবস্থিত প্রায়-স্থায়ী একটি বড় নিম্নচাপ অঞ্চলের কেন্দ্র। উত্তর গোলার্ধের শীতকালে এটি ব্যারেন্ট্‌স সাগর পর্যন্ত প্রসারিত হয়। শীতকালে মহাসাগরের তাপমাত্রা মহাদেশগুলির তুলনায় বেশ উষ্ণ থাকে এবং তাপমাত্রার এই পার্থক্যের কারণেই আইসল্যান্ডীয় নিম্নচাপের সৃষ্টি হয়। নিম্নচাপটি উত্তর আটলান্টিক মহাসাগরের বায়ুপ্রবাহ অনেকাংশে নিয়ন্ত্রণ করে এবং বহু শীতকালীন ঘূর্ণিঝড়ের জন্ম দেয়। গ্রীষ্মকালে নিম্নচাপটি দুর্বল হয়ে পড়ে এবং দুইটি ভিন্ন কেন্দ্রে ভাগ হয়ে যায়; একটি কেন্দ্র ডেভিস প্রণালী এবং অপরটি আইসল্যান্ডের পশ্চিমে অবস্থান নেয়। জানুয়ারি মাসে এটির গড় বায়ুচাপ ৯৯৬ মিলিবার। উপসাগরীয় সমুদ্রস্রোত আইসল্যান্ডীয় নিম্নচাপটিকে উত্তরদিকে সরিয়ে দেয়। নিম্নচাপটি উত্তর আটলান্টিক আন্দোলনের একটি মেরু গঠন করেছে; অপর মেরুটি হল আজোরেস উচ্চচাপ।   আরও দেখুন   কোনা নিম্নচাপ   তথ্যসূত্র    National Snow and Ice Data Center  বিষয়শ্রেণী:জলবায়ুবিজ্ঞান বিষয়শ্রেণী:আটলান্টিক মহাসাগর বিষয়শ্রেণী:ব্যারেন্টস সাগর বিষয়শ্রেণী:গ্রিনল্যান্ডের ভূগোল বিষয়শ্রেণী:আইসল্যান্ডের জলবায়ু বিষয়শ্রেণী:কানাডার জলবায়ু বিষয়শ্রেণী:আঞ্চলিক জলবায়ুর প্রভাব বিষয়শ্রেণী:ঘূর্ণিঝড়ের ধরন
মোহাম্মদ আবদুল খালেক ছিলেন যশোর জেলার একজন রাজনীতিবিদ। তিনি পাকিস্তান সংসদে পূর্ব বাংলার প্রতিনিধিত্বকারী সাংসদ হিসেবে দায়িত্ব পালন করেছিলেন। সোহরাওয়ার্দী সরকারের আমলে তিনি ১৯৫৬ সালের ১২ সেপ্টেম্বর থেকে ১৯৫৭ সালের ১৮ অক্টোবর পর্যন্ত শ্রম ও পূর্তমন্ত্রী ছিলেন।   কর্মজীবন  আবদুল খালেক মুসলিম প্রার্থী হিসেবে পূর্ব পাকিস্তান থেকে সংসদ সদস্য নির্বাচিত হন।  তথ্যসূত্র  বিষয়শ্রেণী:যশোর জেলার রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮